**Programi Mësimor i Lëndës**

|  |  |  |  |  |
| --- | --- | --- | --- | --- |
| **Lënda** | **HIGJIENA ORALE DHE PATOLOGJITË ORALE** | | | |
| Lloji | Semestri | ECTS | Kodi |
| L**ëndë zgjedhore** | 2 | 3 |  |
| **Ligjëruesi i lëndës** | Mr. Sci. Lumturije Asllani | | | |
| **Qëllimet dhe Objektivat** | Qëllimet kryesore të kësaj lënde janë pajisja e studentëve me njohuri për rëndësinë e higjienës orale në ruajtjen e shëndetit oral dhe të përgjithshëm, t'i aftësojë studentët që të fitojnë njohuri për higjienën orale post-protetikore dhe sëmundjet e dhëmbëve të kavitetit oral, rreth dëmtimeve të shkaktuara nga protezat. | | | |
| **Rezultatet e pritshme** | Pas përfundimit me sukses të kësaj lënde studentët duhet:   * Të njohin dhe të përdorin terminologjinë profesionale. * Të kenë njohuri mbi sëmundjet e kavitetit oral të shkaktuara nga mikroorganizmat. * Të kenë një pasqyrë të mikroflorës së zgavrës së gojës, gingivës dhe dhëmbëve. * Të njohin parimet kryesore të higjienës në lidhje me kavitetin oral dhe gjendjen post-protetikore. * Të kenë njohuri për dëmin e shkaktuar nga protezat. | | | |
| **Përmbajtja** | **Plani Javor – Ligjëratat** | | | **Java** |
| * Hyrje në procesin e kujdesit ndaj pacientit * Të dhëna anamnestike lidhur me higjienën orale, pllakun dhe gurët dentar * Indekset për përcaktimn e gurëve të dhëmbëve dhe pllakut dentar | | | 1 |
| * Mbajtja e higjienës orale, teknikat e larjes së dhëmbëve dhe kujdesi për hapësirat ndërdhëmbore. * Preparatet farmakologjike në mbajtjen e higjienës orale * Pigmentimi i dhëmbëve dhe heqja e tyre | | | 2 |
| * Heqja ambulantore e pllakut dentar * Mbajtja e higjienës orale te pacientët në ortodonci, protetike dhe implantologji. * Motivimi, rimotivimi i pacientit, mirëmbajtja dhe vlerësimi i rezultateve | | | 3 |
| * Patologjia dhe Mjekësia Orale, hyrje dhe përkufizimi i subjektit * Mikroflora orale-patogjene | | | 4 |
| * Periodonciumi - struktura dhe funksioni * Format klinike dhe profilaksia e sëmundjes periodontale * Raporti i pajisjeve protetike fikse dhe të lëvizshme dhe statusi periodontal | | | 5 |
| * Morfologjia e mukozës së gojës * Stomatiti * Intoksikimi kronik me metale dhe manifestimet e tyre orale | | | 6 |
| **Vlerësimi gjysëm-semestral** | | | **7** |
| **Plani Javor – Ushtrimet laboratorike** | | | **Java** |
| * Mbajtja e higjienës orale, teknikat e larjes së dhëmbëve dhe kujdesi për hapësirat ndërdhëmbore. * Preparatet farmakologjike në mbajtjen e higjienës orale * Pigmentimi i dhëmbëve dhe heqja e tyre | | | 8 |
| * Motivimi për mirëmbajtjen e higjienës orale * Heqja e pllakut dentar * Identifikimi pllakut dentar | | | 9 |
| * Mbajtja e higjienës orale te pacientët në ortodonci, protetike dhe implantologji. * Motivimi, rimotivimi i pacientit, mirëmbajtja dhe vlerësimi i rezultateve | | | 10 |
| * Indekset për përcaktimn e gurëve të dhëmbëve dhe pllakut dentar | | | 11 |
| * Periodonciumi - struktura dhe funksioni * Format klinike dhe profilaksia e sëmundjes periodontale | | | 12 |
| * Indekset e sëmundjeve periodontale | | | 13 |
|  | Seminare | | | 14 |
|  | Provimi përfundimtar | | | 15 |
| **Metodat e mësimdhënies** | **Aktiviteti mësimor** | | | **Pesha (%)** |
| Ligjërata | | | 50 % |
| Ushtrime | | | 40 % |
| Seminare | | | 10 % |
| **Total** | | | **100.0 %** |
| **Metodat e vlerësimit** | **Mënyra e vlerësimit** | | | **Pesha (%)** |
| 1. **Vlerësimi praktik** | | | **10%** |
| * 1. Vlerësimi i sesioneve praktike javore 10% | | |  |
| 1. **Vlerësimi Teorik** | | |  |
| 2.1. Pjesëmarrja & aktiviteti në ligjërata 10% | | |  |
| 2.2. Prezantimi i Seminarit 10% | | |  |
| 2.3. Vlerësimi gjysëmsemestral 20% | | |  |
| 2.4. Testi përfundimtar 60% | | |  |
| **Vlerësimi i Përgjithshëm Teorik 100%** | | | **90%** |
| **Vlerësimi Përfundimtar për Lëndën** | | | **100%** |
| **Burimet dhe mjetet e konretizimit** | **Mjetet** | | |  |
| 1. Klasë | | |  |
| 1. Kompjuter | | |  |
| 1. Projektor | | |  |
| 4. Laborator dentar – modelet e dhëmbëve, mjetet për higjienë dentare | | |  |
| **ECTS Ngarkesa** | **Lloji i aktivitetit** | |  |  |
| 1. Ligjërata | | 12 | 40 % |
| 1. Ushtrime | | 12 | 40 % |
| 1. Seminare | | 4 | 13.3 % |
| 1. Testime | | 2 | 6.6 % |
| **Total** | | **30 h** | **100.0 %** |
| **Literatura** | Regezi JA, Sciubba JJ, Jordan RCK. Oral pathology, Clinical pathologic correlations, Saunders 4th ed. 2003.  Cawson RA, Odell EW: Essential of oral pathology and oral medicine, 6th ed. Churchill Livingston, London, Edinburg, New York, Philadelphia, San Francisco, Sydney Toronto, 1998 | | | |
| **Kontakti** | [**lumturije.asllani@ubt-uni.net**](mailto:lumturije.asllani@ubt-uni.net) | | | |

**Parakushtet për lëndën**

**Vlerësimi i Kompetencës për Njohuri mbi rëndësinë e Higjienës Orale dhe Patologjitë Orale, udhëzime dhe këshilla për pacientë**

**Kërkesat laboratorike:**Të demonstroj të gjitha metodat-teknikat e pastrimit të dhëmbëve

**Studentët duhet të jenë prezent në së paku 80% të sesioneve laboratorike.**

**Rregullore Mësimore**

**Pjesëmarrja në mësim**

Programi Teknik Dentar merr përgjegjësinë e trajnimit të teknikëve dentar të ardhshëm në standardet më të larta. Një nga këto standarde është marrja e përgjegjësisë për veprimet personale. Nëse një student mungon nga mësimi veçanërisht në një sesion laboratorik dhe/ose klinik, studenti i ka humbur ato udhëzime laboratorike dhe klinike përgjithmonë. Ato, asnjëherë nuk mund të përsëriten. Kur një student vonohet në mësim, i gjithë mësimi ndërpritet. Ndërprerje të tilla nuk do të tolerohen. Studentët kanë një përgjegjësi dhe një kontratë për të qëndruar në klasë gjatë gjithë kohëzgjatjes së sesioneve, për çdo ditë. Studentët që largohen nga sesionet para kohe, edhe nëse largohen me leje, shkaktojnë probleme disiplinore për departamentin që nuk do të tolerohet.

Ju bëtë një kontratë me UBT-të për të qenë në klasë dhe të vëmendshëm gjatë gjithë procesit mësimor. Çdo student duhet të jetë në çdo sesion, çdo ditë që është planifikuar, gjatë gjithë semestrit.

Të gjitha sesionet fillojnë dhe përfundojnë në kohën e tyre të përcaktuar në orarin e mësimit. Çdo student që largohet para kohe nga sesioni mësimor do të llogaritet se mungon.

**Pajisjet elektronike**

Është shpërqëndruese për të gjithë në klasë kur telefonat mobil cingërrojnë gjatë orës së mësimit. Kjo është edhe më e keqe nëse ndodhë gjatë një testi ose kuizi. Meqenëse kjo është një klasë dhe jo një dhomë për të dëgjuar ose/dhe për të parë paisje elektronike si telefonat inteligjent, laptopë personalë dhe/ose paisje të tjera elektronike, ato nuk do të lejohen.

Klasa, laboratori dhe klinika dentare do të jenë një zonë pa telefona mobil. Nëse duhet të sillni një telefon mobil në klasë, ai duhet të fiket ose të formatohet në vibrim. Është shpërqëndruese për një klasë që studentët vazhdimisht t’i përgjigjen telefonave mobil gjatë orës së mësimit. Nëse absolutisht duhet t’i përgjigjeni thirrjes, dilni nga klasa. Një student, i cili pranon thirrje gjatë orës së mësimit do t'i kërkohet të largohet nga mësimi. Pajisjet e dëgjimit nuk do të lejohen në klasë për asnjë arsye.

**Testet dhe kuizet**

Testet dhe kuizet zakonisht caktohen në fillim të mësimit. Testet dhe kuizet janë një nga mënyrat që mësimdhënësit masin dijen e një studenti. Mospjesëmarrja në teste ose kuize ndërhyn në këtë proces. Ky departament nuk i shpërblen studentët që nuk marrin pjesë në teste ose kuizet e tyre në kohë andaj, mësimdhënësi nuk mund të lejojë studentët të bëjnë teste ose kuize pas afatit.

Testet dhe kuizet duhet të bëhen nga secili student, çdo student i cili kërkon ndihmë ose ndihmon studentët tjerë gjatë një testi ose kuizi, do të largohen nga testimi dhe do të vlerësohen me zero për atë test apo kuiz. Është përgjegjësi e studentit që të përgatitet për teste dhe kuize në çdo kohë. Është përgjegjësi e studentit të dijë se kur ka teste ose kuize që duhet të marrë pjesë.

**Seminaret dhe projektet**

Seminaret dhe projektet nuk duhet të bëhen gjatë orës së mësimit.

Asnjëherë mos lejoni që një student tjetër të kopjoj seminaret dhe projektet tuaja.

Asnjëherë mos kopjoni seminaret dhe projektet e një studenti tjetër.

**Kodi i veshjes**

Tekniket dentar janë profesionistë dhe duhet të vishen sipas rregullores. Çdo student që nuk vishet siç duhet gjatë orarit mësimor nuk do të lejohet të marrë pjesë në aktivitetet klinike dhe laboratorike. Flokët e gjata duhet të jenë të lidhura dhe larg nga fytyra për arsye sigurie. Këmishat dhe bluzat me mëngë të gjata duhet të përvilen për siguri.

Kravatat (kollaret) ose shamitë duhet të futen brenda mantillit laboratorik për arsye sigurie. Mantilli laboratorik i bardhë me mëngë të gjata është i përshtatshëm për student.

Këpucët me gishtërinjë që shihen ose sandalet nuk janë këpucë të përshtatshme për laboratoret dhe klinikat dentare. Për sigurinë e personelit të UBT-së, pacientët, studentët, anëtarët e familjes dhe komunitetin, ne kërkojmë që i gjithë personeli në seancat klinike dhe laboratorike të veshin pantallona të gjata.

**Sjellja**

Studentët duhet të mësojnë të punojnë në grupe, pavarësisht përbërjes së grupit.

Toleranca, mirësjellja, respekti dhe një mjedis i qetë kërkohet në klasë, laborator dentarë dhe në klinikë dentare.

**Pandershmëria Akademike**

Shkeljet e Integritetit Akademik përfshijnë, por nuk kufizohen, në veprimet e mëposhtme:

* Mashtrimi në provim.
* Plagjiatura.
* Të punoni së bashku në një detyrë individuale, seminar ose projekt kur mësimdhënësi në mënyrë specifike e ka ndaluar këtë.
* Dorëzimi i të njëjtit punim tek më shumë se një mësimdhënës ose lejimi i një individi tjetër të marrë identitetin e tij me qëllim të përmirësimit të notës.

**Vlerësimi i sesioneve javore laboratorike**

Në fund të çdo sesioni-ushtrimi, personeli akademik do të vlerësojë studentin duke përdorur vlerësimin e sesioneve javore. Ky vlerësim i lejon personelit akademik të vlerësojë studentin në fushat e profesionalizmit dhe performancës në nivelin e pritshëm drejt arritshmërisë së kompetencës.

Çdo sesion laboratorik vlerësohet si “i kënaqshëm” ose “ka nevojë për përmirësim”. Çdo vlerësim si i kënaqshëm nënkupton performancën e pranueshme në të tre kategoritë. Çdo vlerësim që ka nevojë për përmirësim nënkupton një performancë të pa pranueshme për atë sesion në cilëndo prej fushave të vlerësuara.

Për të përfunduar me sukses vlerësimin, studenti duhet të ketë një mesatare të përgjithshme prej 80% të vlerësimeve të kënaqshme të sesioneve. Për shembull, nëse një lëndë ka 15 sesione vlerësimi në një semestër, së paku 12 duhet të jenë të kënaqshme. Nëse një student vlerësohet nën nivelin 80%, atëherë studenti këshillohet për hapat e nevojshme për të përmirësuar mangësitë e tyre. Nëse vlerësimi i përgjithshëm i studentit bie nën 60%, atëherë studenti konsiderohet si i dështuar dhe duhet përsëritur lëndën.

Sistemi i vlerësimit mat nivelin e arritshmërisë së studentit për secilin sesion laboratorik. Të gjitha sesionet laboratorike vlerësohen, dhe të gjitha sesionet laboratorike kanë peshë të njëjtë në vlerësimin e përgjithshëm. Në mënyrë që sesioni të shënohet si "i kënaqshëm", studenti duhet të kryejë në nivelin e kënaqshëm secilën kategori. Për të pasur një kategori të kënaqshme, studenti nuk mund të ketë më shumë se një fushë të shënuar si "ka nevojë për përmirësim".

|  |  |  |
| --- | --- | --- |
| **Vlerësimi i Sesioneve Javore Laboratorike** | | |
| **Profesionalizmi** | **I kënaqshëm** | **Ka nevojë për përmirësim** |
| Veshja profeesionale |  |  |
| Pranon dhe vepron me konstruktivitet në këshilla |  |  |
| Trajton të tjerët me mirësjellje |  |  |
| Ka sjellje etike |  |  |
| Vlerësimi i Profesionalizmit |  |  |
| **Performansa** | **I kënaqshëm** | **Ka nevojë për përmirësim** |
| Menaxhimi i kohës |  |  |
| Vet-vlerësimi |  |  |
| Të menduarit kritik |  |  |
| Demonstron pavarësi |  |  |
| Shkathtësitë në nivel me fazën e zhvillimit |  |  |
| Vlerësimi i Performancës |  |  |
| **Vlerësimi i Sesioneve Javore Laboratorike** |  |  |